CELEX: C2005/082/67
Language: fi
Date: 2005-04-02 00:00:00
Title: Asia T-22/05: Antonello Violettin ynnä muiden 11.1.2005 Euroopan yhteisöjen komissiota vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/37
            
         Antonello Violettin ynnä muiden 11.1.2005 Euroopan yhteisöjen komissiota vastaan nostama kanne
   (Asia T-22/05)
   (2005/C 82/67)
   Oikeudenkäyntikieli: ranska
   Antonello Violetti, kotipaikka Cittiglio (Italia) ja 12 muuta virkamiestä ovat nostaneet 11.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajana on asianajaja Eric Boigelot.
   Kantajat vaativat, että ensimmäisen oikeusasteen tuomioistuin:
   
               1)
            
            
               määrää esitettäviksi kaikki kantajia koskevat ja Euroopan petostentorjuntaviraston (OLAF) sinetöimät asiakirja-aineistot
            
         
               2)
            
            
               määrää esitettäväksi kantajista tehdyn sisäisen tutkimuksen päättävän kertomuksen
            
         
               3)
            
            
               kumoaa kantajista tehdyn tutkimuksen
            
         
               4)
            
            
               kumoaa OLAF:n muistion, joka sisältää tutkimusta koskevan tiedoksiannon ja Italian tuomioistuimille annetun tiedon
            
         
               5)
            
            
               kumoaa Italian tuomioistuimille toimitetun tutkimusta koskevan kertomuksen
            
         
               6)
            
            
               kumoaa kaikki näitä päätöksiä seuraavat ja/tai niihin liittyvät toimenpiteet, jotka tämän kanteen jälkeen voidaan toteuttaa
            
         
               7)
            
            
               velvoittaa komission maksamaan vahingonkorvauksia, joiden kohtuulliseksi määräksi on arvioitu 30 000 euroa jokaiselle kantajalle, sillä varauksella, että tätä summaa nostetaan tai lasketaan menettelyn kuluessa
            
         
               8)
            
            
               velvoittaa joka tapauksessa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   OLAF ilmoitti kantajille tapaturmavakuutusjärjestelmän soveltamista koskevan sisäisen tutkimuksen aloittamisesta. Tämän ilmoituksen jälkeen asianomaiset virkamiehet vaativat saada tutustua heitä koskevaan lääketieteelliseen asiakirja-aineistoon. Heiltä evättiin tämä tutustumisoikeus.
   Oikeudellinen peruste liittyy siihen, että henkilöstösääntöjen 73 artiklaa, muuhun henkilöstöön sovellettavien palvelussuhteen ehtojen 28 artiklaa ja Euroopan yhteisöjen virkamiesten tapaturma- ja ammattitautivakuutuksesta annettuja säännöksiä on rikottu, että yleisiä oikeusperiaatteita, kuten hyvän hallinnon periaatetta ja yhdenvertaisen kohtelun periaatetta on loukattu, että huolenpitovelvollisuutta on laiminlyöty ja että niitä periaatteita on loukattu, joiden mukaan OLAF ja komissio voivat tehdä päätöksiä vain lain mukaan hyväksyttävin perustein, toisin sanoen sellaisin perustein, joilla on merkitystä asian kannalta ja joihin ei liity ilmeistä arviointivirhettä.
   Kantajat katsovat myös, että asetus 1073/1999 (1) ja komission 2.6.1999 tekemä päätös 1999/396/EY (2) ovat laittomia ja esittävät näin ollen EY:n perustamissopimuksen 241 artiklan mukaisen lainvastaisuusväitteen.
   
      (1)  Euroopan petostentorjuntaviraston (OLAF) tutkimuksista 25 päivänä toukokuuta 1999 annettu Euroopan parlamentin ja neuvoston asetus (EY) N:o 1073/1999 (EYVL L 136, s. 1)
   
      (2)  1999/396/EY, EHTY, Euratom: Komission päätös, tehty 2 päivänä kesäkuuta 1999, petosten, lahjonnan ja yhteisöjen etua vahingoittavan muun laittoman toiminnan torjumista koskevien sisäisten tutkimusten edellytyksistä ja yksityiskohtaisista säännöistä (EYVL L 149, s. 57)